**Ghid metodologic**

**de organizare și desfășurare a competițiilor sportive pe teritoriul Republicii Moldova**

***Abrevieri***

*APC* - Autoritatea Publică Centrală

*APL I* - Autoritatea Publică Locală de nivel I

*FSN* - Federația Sportivă Națională

*AO* - Asociația obștească

*ȘS* - Școli sportive

*UTA* - Unitate Teritorială Administrativă

**1.1. Conceptul și caracteristicile unui eveniment sportiv**

Competițiile sunt elementul principal al activității sportive. Fără ele, sportul își pierde complet sensul și specificul.

Sfera sportului este un sistem organizat social specializat, care s-a format în jurul competițiilor. Aceasta include: managementul ideologic, științific - metodologic; sprijin logistic și financiar; instruirea personalului; selecția și pregătirea sportivilor și conexiunile cu alte sfere ale activității umane.

***Principalele caracteristici ale competițiilor sportive sunt:***

1. Reglementarea strictă a activităților participanților - concurenți la competiție, personalului de deservire și a altor persoane.

2. Prezența în fiecare competiție a unui proces de luptă, confruntare, rivalitate, concurență loială, care se manifestă în dorința de a câștiga și de a obține rezultate maxime în spiritul fair-play.

3. Semnificație socială și personală ridicată pentru fiecare sportiv și procesul de luptă în sine și rezultatul sportiv obținut.

4. Facilități și servicii care asigură activitate competitivă.

5. Spectatori și fani.

6. Fond emoțional înalt de activitate, cauzat de stresul fizic și psihic maxim (care, depășește adesea, capacitățile sportivului) în condiții de confruntare directă pentru obținerea rezultatelor.

**1.2. Clasificarea competitiilor**

Competițiile sportive sunt unul dintre cele mai eficiente tipuri de organizare a evenimentelor recreative, de educație fizică și sportive în masă.

În sistemul de educație fizică și sport **delimităm:**

- competiții interne pe probe sport;

- competiții externe (conform desemnării teritoriale);

- competiții internaționale.

În funcție de natura clasificării și determinării rezultatelor, toate competițiile sportive sunt împărțite în:

a) **personale,** în care rezultatele întâlnirilor personale sunt creditate fiecărui participant în mod individual;

b) **personal - de echipă**, adică competiții individuale în care rezultatele sunt luate în considerare simultan pentru fiecare participant în mod individual și pentru echipă în ansamblu;

c) **echipă,** în care rezultatele întâlnirilor personale ale membrilor echipei sunt luate în considerare la nivelul echipei în ansamblu.

**1.3. Organizarea și desfășurarea concursurilor**

Ghidul metodologic este important pentru a atinge următoarele **obiective:**

* **Standardizare și coerență:**  Oferirea unui set de reguli și proceduri standardizate care trebuie urmate în timpul organizării competițiilor sportive naționale și internaționale pe teritoriul Republicii Moldova. Acest lucru ajută la asigurarea coerenței și uniformității în modul în care aceste evenimente sunt planificate și bine desfășurate.
* **Eficiență:** Punerea în aplicare a unui plan bine structurat care poate servi drept cadru de lucru pentru organizatori. Acest lucru va crește eficiența procesului de organizare și va reduce riscul de erori.
* **Asigurarea calității:** preluarea celor mai bune practici și experiențe acumulate din desfășurarea evenimentele sportive anterioare. Aceast lucru va contribui la asigurarea desfășurării calitative a competițiilor și evitarea unor situații problematice neașteptate.
* **Transparență și responsabilitate:** Rolurile și responsabilitățile diferitelor părți implicate în organizare, precum și procedurile de luare a deciziilor. Acest lucru contribuie la o mai mare transparență și responsabilitate în procesul de organizare.
* **Securitate și siguranță:** Organizarea unor evenimente sportive naționale implică preocupări legate de siguranța participanților și a spectatorilor. Îndrumări cu privire la măsurile de securitate și siguranță care trebuie luate în considerare.
* **Promovarea dezvoltării sportului:** Încurajarea dezvoltării și promovării sportului în Republica Moldova, deoarece oferă un cadru pentru organizarea competițiilor sportive. Acest lucru poate atrage noi talente și sprijin din partea autorităților și a sponsorilor.
* **Respectarea legislației:** Respectarea legislației și procedurile administrative necesare. Acest lucru ajută organizatorii să evite probleme juridice sau administrative.
* **Imaginea națională:** Competițiile sportive naționale pot contribui la construirea și întărirea imaginii Republicii Moldova pe plan național și internațional. Organizarea unor evenimente sportive de înaltă calitate vor atrage atenția și vor promova țara la nivel internațional.

**Definirea competițiilor organizate pe teritoriul Republicii Moldova**

* ***Campionatul Republicii Moldova*** – competiție internă cu caracter de selecție pentru completarea loturilor naționale, membrii cărora vor reprezenta Republica Moldova la competiții oficiale internaționale;
* ***Campionatul ’’OPEN’’ al Republicii Moldova –*** competiție deschisă, concurs pentru orice categorie de sportivi. Turneu la care participă atât profesioniști, cât și amatori, inclusiv și pentru sportivii din afara țării. Are un scop doar de determinare a învingătorilor și în cazuri excepționale la decizia birourilor federale naționale poate avea și caracter de selecție;
* ***Campionate zonale (raionale, municipale, orășenești, a UTA Gagauzia sau a unei zone geografice din sud, nord, est, vest sau centru)*** – competiție internă cu caracter de selecție pentru loturile regionale, este o primă etapă pentru a fi admiși la Campionatele Republicii Moldova;
* ***Campionatele zonale ’’OPEN’’ (raionale, municipale, orășenești, a UTA Gagauzia sau a unei zone geografice din sud, nord, est, vest sau centru)*** - competiție deschisă și sportivilor din alte regiuni sau țări;
* ***Campionate a organizațiilor publice sau private (cluburi sportive, școli sportive, asociații sportive, licee cu profil sportiv, instituții generale de învățământ, profesional tehnice și superior) –*** competiție internă ce are drept obiective, determinarea învingătorilor, formarea lotului instituției pentru participarea ulterioară la alte competiții de rang superior;
* ***Campionate ’’OPEN’’ ale organizațiilor publice sau private (cluburi sportive, școli sportive, asociații sportive, licee cu profil sportiv, instituții generale de învățământ, profesional tehnic și superior) -*** competiție deschisă și sportivilor din alte entități similare;
* ***Campionat național universitar -*** competiție internă printre studenți cu caracter de selecție pentru completarea loturilor naționale universitare, membrii cărora vor reprezenta Republica Moldova la competiții oficiale internaționale. La campionatul național universitar pot participa inclusiv și studenții străini care își fac studiile în instituțiile superioare de învățământ din Republica Moldova, dar fără dreptul de a reprezenta Republica Moldova la competițiile universitare internaționale;
* ***Campionat național școlar -*** competiție internă printre elevi cu caracter de selecție pentru completarea loturilor naționale școlare, membrii cărora vor reprezenta Republica Moldova la competiții oficiale internaționale. La campionatul național școlar pot participa inclusiv și elevii străini care își fac studiile în instituțiile de învățământ preuniversitare din Republica Moldova, dar fără dreptul de a reprezenta Republica Moldova la competițiile internaționale școlare;
* ***Turneu Internațional*** – competiție organizată pe teritoriul Republicii Moldova, unde participă sportivi și din alte țări. Se consideră o competiție internațională, atunci când este organizată sub egida unei federații internaționale și se regăsește în calendarul oficial al federației internaționale de profil.
* ***Turneu Memorial*** – competiție internă sau deschisă și sportivilor străini. Turneele memoriale sunt dedicate unor personalități marcante care nu mai sunt în viață, dar care și-au adus aportul substanțial pe parcursul vieții în promovarea valorilor de înaltă însemnătate pentru Republica Moldova.
* ***Turneu Național*** – Competiție internă de nivel republican, unde participă sportivi din Republica Moldova, scopul căruia este schimbul de experiență între sportivi, ridicarea nivelului de măiestrie sportivă, promovarea probei sportive la care este desfășurată competiția și promovarea mișcării sportive per ansamblu;
* ***Cupă*** – competiție cu caracter intern, internațional, memorial sau dedicată (unei personalități marcante, unui eveniment important sau unei localități). Cupa poate avea caracter de selecție, dar nu poate fi alternativă a unui Campionat Național.
* ***Festival sportiv*** - este o platformă unică de întâlnire și încurajare a comunității sportive, având ca scop principal inspirarea și susținerea noilor generații de sportivi și a tuturor celor pasionați de activitatea fizică și mișcare.

Organizarea unei competiții sportive în Republica Moldova necesită o planificare atentă și detaliată, precum și respectarea unor proceduri esențiale pentru o desfășurare reușită.

* Este foarte important ca organizarea unei competiții să fie planificată în anul precedent celui în care se organizează competiția;
* Dacă competiția este organizată cu acoperire financiară din partea statului, se indică și sursele de finanțare pentru fiecare poziție solicitată;
* Toate cheltuielile legate de organizarea competiție se raportează la HG 1552/2002, actul normativ care reglementează normele financiare pentru activitatea sportivă;
* Regulamentul de organizare și desfășurare (în continuare Regulament) a competițiilor organizate de către structurile sportive din Republica Moldova se aprobă de către instituțiile finanțatoare și coordonate cu Federația Națională de profil;
* În cazurile când Federațiile Naționale Sportive organizează competiție națională cu sau fără acoperire financiară din partea Statului, regulamentul se aprobă de către Autoritatea Centrală de Specialitate.
* Condițiile de avizare și aprobare de către instituții și structuri ale sportului vor fi transpuse în **Anexa nr.1**;
* Pașii de organizare a unei competiții naționale vor fi transpusi în **Figura nr. 1**;
* Regulamentele de organizare și desfășurare a competițiilor vor avea conținutul din **Anexa nr. 2**;
* Modul și condițiile de desfășurare a ceremoniei de deschidere și închidere a unei competiții, dar și activitatea solemnă de premiere a sportivilor de se va regăsi în **Anexa nr. 3**.

*Anexa 1*

|  |  |  |  |  |  |
| --- | --- | --- | --- | --- | --- |
| **Categoria de competiție** | **APL II** | **APL I** | **APC** | **FSN** | **AO/ȘS** |
| Campionatul Republicii Moldova |  |  | aprobat | aprobat |  |
| Campionatul ’’OPEN’’ al Republicii Moldova |  |  | aprobat | aprobat |  |
| Campionate zonale | coordonat/aprobat | coordonat/aprobat | aprobat | coordonat | aprobat |
| Campionatele zonale ’’OPEN’’ | aprobat | aprobat | aprobat | coordonat | aprobat |
| Campionate a organizațiilor publice sau private |  |  |  | coordonat | aprobat |
| Campionate ’’OPEN’’ ale organizațiilor publice sau private | coordonat/aprobat | coordonataprobat | coordonataprobat | coordonat | aprobat |
| Turneu Internațional | coordonat/aprobat | coordonat/aprobat | aprobat | aprobat |  |
| Turneu Memorial | coordonat/aprobat | coordonat/aprobat |  | coordonat/aprobat | aprobat |
| Turneu Național | coordonat/aprobat | coordonat/aprobat |  | coordonat | aprobat |
| Cupă |  |  | aprobat | aprobat |  |
| Festivaluri sportive | coordonat/aprobat | coordonat/aprobat | coordonat/aprobat | coordonat/aprobat | aprobat |

 Note:

1. În cazul când activitatea sportivă nu este finanțată de vreo autoritate publică locală de nivel I sau II sau structură a sportului, atunci acțiunea se ***COORDONEAZĂ***, doar în cazul Autorității Publice Centrale acțiunea se ***APROBĂ***.
2. Toate avizele de aprobare și coordonare trebuie să fie colectate în termen cel puțin o lună până la termenul de inițiere a competiției.
3. Regulamentele de organizare și desfășurare a competiției sunt însoțite obligatoriu de programul competiției și sunt distribuie echipelor cel puțin cu o lună până la termenul de inițiere a competiției.
4. Regulamentele se expun public în spațiul online cel puțin cu o lună până la termenul de inițiere a competiției.

**PASUL 1**

1. Elaborarea Regulamentului

2. Determinarea locației și a logisticei (atributica pentru premiere, alimentația, transportul);

3. Stabilirea numărului de participanți și a echipelor.

4. Stabilirea și identificarea oaspeților oficiali care vor fi invitați.

5. Identificarea locurilor de cazare(dacă este necesar)

**PASUL 2**

1. Aprobarea Regulamentului și plasarea pe internet sau/și expedierea către echipe;

2. Inițierea companiei de promovarea a evenimentului (radio, Tv, internet, publicitate vizuală cu plasarea banerelor în locuri publice)

**PASUL 3**

1. Întâmpinarea echipelor

2. Organizarea ședințelor tehnice cu arbitrii și reprezentanții echipelor

3. Anunțarea programului premărgător

**PASUL 4**

1. Începutul competiției orele 9/10;

2. Dacă este Campionat Național s-au turneu internațional oficial se intonează Imnul de Stat înainte de începerea competiției;

3. Deschiderea competiției se recomandă să se organizeze între orele 16-18.

4. La ceremonia de deschidere la fel se intonează Imnul de Stat

5. Desfășurarea ceremoniei de premiere

Figura 1

*Anexa 2*

COORDONAT/APROBAT   COORDONAT/APROBAT  COORDONAT/APROBAT

Autoritatea publică centrală, locală Federația Națională Sportivă Instituția

\_\_\_\_\_\_\_\_\_\_\_\_\_\_\_\_\_\_                       \_\_\_\_\_\_\_\_\_\_\_\_\_\_\_\_\_\_                \_\_\_\_\_\_\_\_\_\_\_\_\_\_\_\_\_\_

 ,,\_\_\_\_”\_\_\_\_\_\_\_\_\_\_\_\_                           ,,\_\_\_\_”\_\_\_\_\_\_\_\_\_\_\_\_        ,,\_\_\_\_”\_\_\_\_\_\_\_\_\_\_\_\_

**REGULAMENTUL**

**\_\_\_\_\_\_\_\_\_\_\_\_\_**denumirea competiției**\_\_\_\_\_\_\_\_\_\_\_\_\_\_\_\_\_\_\_\_\_**

1. **Scop și obiective:**
* promovarea modului sănătos de viață;
* popularizarea probei de sport \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* dezvoltarea relațiilor de prietenie între \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* selectarea membrilor lotului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
1. **Participanții:**

La competiții se admit echipele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Nivelul de pregătire ai sportivilor (ex. nu mai jos de cat I, CMS etc...)

Componența echipelor:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1. **Organizarea și desfășurarea competiției (turneu, campionat, după caz):**
* Organizarea, coordonarea și monitorizarea competiției va fi realizată de către\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* Desfășurarea nemijlocită a competiției este asigurată de către Colegiul principal de arbitri;
* Termii de prezentare a ofertelor cu condițiile obligatorii ce trebuie să se conțină în ofertă;
* Condițiile specifice în baza cărui regulament se va desfășura competiția;
1. **Locul și termenii de desfășurare a Turneului:**

Se indică foarte clar termenii, locul și programul de desfășurare a competiției.

1. **Condiții de participare**

Se va indica despre obligativitatea prezentării unui document în originar, oferta și alte acte relevante, categoria de vârstă și alte informații specifice probei de sport cu privire la condițiile de participare, inclusiv se poate de stipulat și echipamentul obligatoriu pentru participarea la competiție.

Respectarea legii cu privire la dopaj

1. **Condiții financiare**

Se indică cu exactitate condițiile cine va suporta cheltuielile pentru delegare, cazare, masă, arendă, medalii, cupe și alte cheltuieli eligibile prevăzute în HG 1552/2002.

**VII. Premierea:**

Se va indica care instituție va asigura premierea și ce va include în conformitate cu HG 1552/2002 sau alte premii din partea sponsorilor.

**VIII. Comisia de etică**

**Se va indica condițiile de depunere a contestațiilor și modul de soluționare a litigiilor, inclusiv medierea**

**Comisia de contestație  va fi  constituită din:**

* arbitrul principal;
* secretarul principal;
* arbitrul meciului;
* reprezentanții echipelor

Rezultatele examinării contestațiilor sunt trecute în raportul tehnic al meciului.

Anexa 3

***Deschiderea solemnă***

* Deschiderea solemnă a competiției durează cel mult 30 minute;
* Se recomandă ca la festivitatea de deschidere în caz dacă sportivii vor defila pentru a prezenta regiunile pe care le reprezintă, ulterior să nu fie ținuți în picioare pe durata festivității.
* Se recomandă, interpreții și muzica să fie autohtonă și în limba română, iar în regiunile minorităților naționale, poate fi și muzică a interpreților locali în limba etniilor minoritare, pentru a valorifica potențialul cultural-artistic și patriotic al Republicii Moldova.

***Oficialitățile***

* La ceremonia de deschidere, pentru discursuri oficiale se respectă următorul protocol.
* Moderatorul prezintă oficialitățile;
* Dacă dintr-o instituție sunt doi reprezentanți, atunci se prezintă doar cel cu poziția ierarhic superioară, respectiv același oficial va ține discursul;
* În ordinea în care au fost prezentați, ulterior în aceeași ordine vor fi invitați să-și țină discursurile oficiale. (discurs maxim de 3-5 min);
* Oficialilor din conducerea de vârf a țării, inclusiv ministrului și academicienilor nu li se limitează timpul pentru discurs;
* Primul se prezintă/ține discurs gazda, al doilea va fi oficialul instituției ierarhic superioară, al treilea dacă este cazul, oficialul din cadrul APL I sau APL II, în cazul dacă Federația Sportivă Naționale nu este gazdă, ultimul discurs îl ține un reprezentant al FSN

***Imnul și drapelul de Stat al Republicii Moldova [[1]](#footnote-1)***

* Imnul de Stat se intonează la toate competițiile de orice nivel;
* Respectul profund faţă de Imnul de Stat al Republicii Moldova este o datorie patriotică a fiecărui cetăţean al Republicii Moldova[[2]](#footnote-2);
* La intonarea imnului de stat toată lumea prezentă în sală se ridică în picioare (*cu excepția persoanelor care au probleme de sănătate sau în etate*), iar bărbații se descoperă și stau îndreptați cu privirea spre drapelul Republicii Moldova;
* La intonarea Imnului toată lumea ține mâna la inimă și intonează Imnul;
* La competițiile naționale se recomandă interpretarea Imnului în variantă prescurtată;
* La competițiile oficiale internaționale se interpretează varianta originală a Imnului;
* Imnul se intonează înainte de demararea competiției, varianta scurtă, iar dacă competiția durează mai multe zile, va fi intonat în fiecare zi, înainte de începutul competiției;
* Dacă regulamentul competiției prevede și închiderea competiției, atunci imnul va fi intonat concomitent cu coborârea drapelului după care competiția va fi declarată finalizată.
1. [LP160/1998 (legis.md)](https://www.legis.md/cautare/getResults?doc_id=64244&lang=ro), Legea cu privire la Imnul de Stat al Republicii Moldova [↑](#footnote-ref-1)
2. Alineatul 9 din [LP160/1998 (legis.md)](https://www.legis.md/cautare/getResults?doc_id=64244&lang=ro) [↑](#footnote-ref-2)